stanford-oval/wikipedia huggingface dataset:
สุรเดช คล่องผจญ
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นไลท์เวท เมื่อ 4 เม.ย. 2525) แพ้น็อค คิม ดุ๊ค กู (เกาหลีใต้) ยก 1 ที่ เกาหลีใต้
วัดเขาตะแบก

| วัดเขาตะแบก |
| --- | --- |

ที่ตั้ง: ตำบลหนองขาม อำเภอศรีราชา จังหวัดชลบุรี
ประเภท: วัดราษฎร์
นิกาย: มหานิกาย
เจ้าอาวาส: พระครูญาณประยุต
 สถานีย่อยพระพุทธศาสนา
วัดเขาตะแบก เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหนองขาม อำเภอศรีราชา จังหวัดชลบุรี ปัจจุบันมีพระครูญาณประยุต เป็นเจ้าอาวาส
วัดเขาตะแบก ได้ชื่อนี้เนื่องด้วยบนเขามีต้นตะแบกจำนวนมาก จึงมีชื่อเรียกว่า เขาตะแบก โดยนางประพันธ์ พ้นชั่ว ได้ถวายที่บริเวณเชิงเขาจำนวน 21 ไร่ 3 งาน เพื่อสร้างสำนักสงฆ์และต่อมาก็ได้เปลี่ยนมาเป็น "วัดเขาตะแบก" ได้รับอนุญาตให้สร้างวัดเมื่อวันที่ 18 พฤศจิกายน พ.ศ. 2519
บริเวณที่ตั้งวัดเป็นเชิงเขา พื้นที่ส่วนใหญ่ติดกับเขา ล้อมรอบด้วยป่าและสวนยาง อาคารเสนาสนะ ได้แก่ ศาลาหลังใหญ่ สร้างเมื่อวันเสาร์ที่ 8  มิถุนายน พ.ศ. 2534 กุฏิทรงไทย 2 หลัง หอฉัน และอุโบสถซึ่งตั้งอยู่บนยอดเขา วัดยังเป็นแหล่งท่องเที่ยวทางธรรมชาติ มีสะพานกระจก ที่จัดทำเป็นสะพานเชื่อมต่อระหว่างเขา 2 ลูก มีความสูงจากพื้นประมาณ 25 เมตร และมีความยาวกว่า 200 เมตร
วัดเขาทับควาย

| วัดเขาทับควาย |
| --- | --- |

ชื่อสามัญ: วัดเขาทับควาย, วัดสามัคคีธรรม
ที่ตั้ง: ตำบลห้วยโป่ง อำเภอโคกสำโรง จังหวัดลพบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเขาทับควาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยโป่ง อำเภอโคกสำโรง จังหวัดลพบุรี มีที่ดินตั้งวัดเนื้อที่ 11 ไร่ 3 งาน 86 ตารางวา
วัดเขาทับควาย เดิมชื่อ วัดสามัคคีธรรม ตั้งวัดเมื่อวันที่ 10 เมษายน พ.ศ. 2515 ได้นามตามชื่อบ้าน โดยได้มีการริเริ่มสร้างวัดตั้งแต่ พ.ศ. 2505 แต่เดิมเป็นวัดร้าง ภายหลังมีนางพัน นาคา, นายแถว ป่องศีดา และนายส่ง นาคา ได้นิมนต์พระคำมี มาอยู่จำพรรษาและจัดสร้างกุฏิถวายและดำเนินการขอตั้งวัดให้เป็นการถูกต้องขึ้นใหม่อีกครั้งหนึ่ง วัดได้รับพระราชทานวิสุงคามสีมาเมื่อวันที่ 30 สิงหาคม พ.ศ. 2520 เขตวิสุงคามสีมา กว้าง 20 เมตร ยาว 40 เมตร
พื้นที่ตั้งวัดเป็นที่ราบ อาคารเสนาสนะที่สำคัญ ได้แก่ อุโบสถกว้าง 10 เมตร ยาว 14 เมตร สร้างเมื่อ พ.ศ. 2496 ศาลาการเปรียญกว้าง 14 เมตร ยาว 18 เมตร สร้างเมื่อ พ.ศ. 2515 หอสวดมนต์กว้าง 15 เมตร ยาว 19 เมตร สร้างเมื่อ พ.ศ. 2525 กุฏิสงฆ์จำนวน 4 หลัง  วิหารหลวงปู่มี จนฺทโชโต ภายในมีรูปปั้นของท่าน และศาลามีภาพเขียนเกี่ยวกับตำนานท้องถิ่นเรื่อง เขาทับควาย ปูชนียวัตถุที่สำคัญ ได้แก่ พระประธานในอุโบสถ์ ขนาดพระเพลากว้าง 62 นิ้ว พร้อมด้วยพระอัครสาวก รวมถึงมีพระพุทธรูปอื่นอีก จำนวน 4 องค์
สมเด็จพระรามาธิบดี (นักองค์ทอง)

พระบาทรามาธิบดีที่ 3 (นักองค์ทอง) เป็นพระมหากษัตริย์กัมพูชารัชกาลที่ 101 (ค. 1748-49, 1756-57)
พระองค์ประสูติเมื่อราว พ.ศ. 2234 พระองค์เป็นพระอนุชาของสมเด็จพระศรีธรรมราชาธิราช ซึ่งได้เสด็จหนีมายังกรุงศรีอยุธยาพร้อมพระเชษฐาใน พ.ศ. 2256 โดยพระแก้วฟ้าที่เวียดนามสนับสนุนได้ขึ้นครองราชย์ต่อมา ทางกรุงศรีอยุธยาพยายามไกล่เกลี่ยให้เวนราชสมบัติคืนให้พระศรีธรรมราชาธิราชแต่ไม่สำเร็จ จนพระแก้วฟ้าสวรรคต นักพระสัตถา (หรือพระสัตถาที่ 2) โอรสพระแก้วฟ้าขึ้นครองราชย์แทน จน พ.ศ. 2280 เกิดการรบพุ่งในกรุงอุดงฤๅไชยระหว่างนักพระสัตถากับสมเด็จพระอุไทยราชา (นักองค์โสร์) สมเด็จพระศรีธรรมราชาธิราชกับนักองค์ทอง ได้นำกองทัพที่ได้รับการสนับสนุนจากกรุงศรีอยุธยาเข้ามาปราบจลาจล เมื่อปราบจลาจลสำเร็จ สมเด็จพระศรีธรรมราชาธิราชได้ขึ้นครองราชย์อีกครั้ง นักองค์ทองได้เป็นพระมหาอุปโยราช ต่อมาเมื่อสมเด็จพระศรีธรรมราชาธิราชสิ้นพระชนม์ใน พ.ศ. 2290 นักองค์ทองจึงได้ครองราชสมบัติ ทรงพระนามว่าสมเด็จพระรามาธิบดี
ต่อมา ใน พ.ศ. 2291 เกิดสงครามกับเวียดนามอีก นักองค์ทองสู้ไม่ได้ นำครอบครัวอพยพเข้ามายังกรุงศรีอยุธยา เวียดนามได้สถาปนานักพระสัตถากลับมาเป็นกษัตริย์อีกครั้งหนึ่ง ครั้งนั้นออกญากลาโหม และออกญาสวรรคโลก (อูฐ) ได้รวบรวมกำลังตีทัพเวียดนามแตกไป นักพระสัตถาหนีกลับไปเวียดนามและสิ้นพระชนม์ที่นั่น หลังจากชนะศึกแล้ว ออกญาทั้งสองมีใบบอกเข้าไปยังกรุงศรีอยุธยา ทางกรุงศรีอยุธยาได้แต่งตั้งพระศรีไชยเชษฐ์ พระโอรสของสมเด็จพระศรีธรรมราชาธิราชขึ้นเป็นกษัตริย์แทน จนกระทั่งสมเด็จพระศรีไชยเชษฐ์สิ้นพระชนม์ ใน พ.ศ. 2298 นักองค์ทองจึงขึ้นครองราชสมบัติอีกครั้ง
การขึ้นครองราชสมบัติครั้งที่สองของพระองค์ไม่ราบรื่นนัก เนื่องจากมีกลุ่มที่สนับสนุนพระโอรสของสมเด็จพระศรีไชยเชษฐ์ กับกลุ่มที่สนับสนุนนักองค์ตน พระโอรสของนักองค์โสร์ ซึ่งมีศักดิ์เป็นหลานปู่ของนักองค์ทอง ทั้งสองกลุ่มเกิดสู้รบกันแย่งชิงอำนาจกัน กลุ่มที่สนับสนุนเชื้อสายของพระศรีไชยเชษฐ์เป็นฝ่ายแพ้ ถูกสังหารเกือบหมดสิ้น มีเพียงนักองค์โนน พระโอรสของพระศรีไชยเชษฐ์พระองค์เดียวที่หนีไปกรุงศรีอยุธยาได้ เมื่อนักองค์ทองสิ้นพระชนม์ใน พ.ศ. 2300 พระชนม์ได้ 66 พรรษา นักองค์ตนจึงได้ครองราชย์ต่อมา
วัดเขาทำเทียม

| วัดเขาทำเทียม |
| --- | --- |

ชื่อสามัญ: วัดเขาทำเทียม, วัดเขาธรรมเธียร, วัดเขาถ้ำเทียมสวรรค์
ที่ตั้ง: ตำบลอู่ทอง อำเภออู่ทอง จังหวัดสุพรรณบุรี
ประเภท: วัดราษฎร์
นิกาย: มหานิกาย
พระพุทธรูปสำคัญ: พระพุทธปุษยคีรีศรีสุวรรณภูมิ
 สถานีย่อยพระพุทธศาสนา
วัดเขาทำเทียม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอู่ทอง อำเภออู่ทอง จังหวัดสุพรรณบุรี ที่ดินวัดมีพื้นที่ 39 ไร่ โดยด้านบนภูเขาทำเทียมเป็นพื้นที่ของกรมป่าไม้ประมาณ 140 ไร่
วัดเขาทำเทียมได้รับอนุญาตตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อ พ.ศ. 2471 วัดตั้งอยู่ที่เขาทำเทียมซึ่งเป็นแนวเขาทางทิศตะวันตกของเมืองอู่ทอง การที่มีการค้นพบศิลาจารึกภาษาสันสกฤตโบราณไว้ว่า ปุษยคิริ หรือ ปุษยคีรี แปลว่า ภูเขา ดอกไม้ นักวิชาการส่วนใหญ่ตีความว่าชื่อ "ปุษยคีรี" หมายถึงเขาทำเทียม ซึ่งพบโบราณสถานสำคัญในสมัยทวารวดีจนถึงสมัยอยุธยา การพบจารึกปุษยคีรีในดินแดนไทยเป็นสิ่งที่ชี้ให้เห็นถึงการเผยแผ่พระพุทธศาสนาในสมัยพระเจ้าอโศกมหาราชของอินเดียมายังประเทศไทย เนื่องจากมีความพ้องกับชื่อภูเขาศักดิ์สิทธ์ ได้แก่ ปุษฺปคีรี ในรัฐโอริสสา ทำให้สนับสนุนข้อสันนิษฐานว่า วัดเขาทำเทียมเป็นวัดแห่งแรกของประเทศไทย
วัดเขาทำเทียมเป็นที่ตั้งของโบราณสถานหมายเลข 11 และหมายเลข 12 โดยหมายเลข 11 มีการขุดพบโบราณวัตถุที่สำคัญ ได้แก่ เสมาธรรมจักรและเสาฐาน พระพุทธรูปปางแสดงธรรม 4 องค์ ปัจจุบันเก็บที่พิพิธภัณฑ์สถานแห่งชาติอู่ทอง
วัดมี พระพุทธปุษยคีรีศรีสุวรรณภูมิ เป็นพระพุทธรูปแกะสลักกับหน้าผาของภูเขาขนาดใหญ่ที่สุดในประเทศไทย เริ่มสร้างเมื่อวันที่ 1 มีนาคม พ.ศ. 2557 เป็นปางโปรดพระพุทธมารดา หรือ ปางกตัญญูกตเวที ที่มีขนาดหน้าตักกว้าง 25 เมตร สูง 35 เมตร
วัดป่าสัก (อำเภอเมืองสระบุรี)

| วัดป่าสัก |
| --- | --- |

ชื่อสามัญ: วัดป่าสัก (Wat Pa Sak)
ที่ตั้ง: ตั้งอยู่เลขที่ 2 หมู่ที่ 4 บ.ป่าสัก ต.ดาวเรือง อ.เมืองสระบุรี จ.สระบุรี
ประเภท: วัดราษฎร์
นิกาย: มหานิกาย (เถรวาท)
พระประธาน: พระพุทธรูป ปางสดุ้งมาร ขนาดพระเพลากว้าง 1.50 เมตร
เจ้าอาวาส: พระอธิการจักรกฤษ เขมจิตฺโต
 สถานีย่อยพระพุทธศาสนา
วัดป่าสัก ตั้งอยู่เลขที่ 2 บ้านป่าสัก หมู่ที่ 4 ตำบลดาวเรือง อำเภอเมือง จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ บริเวณตั้งวัดเป็นพื้นที่ราบติดริมบึง ที่ดินตั้งที่วัดมีเนื้อที่ 16 ไร่ 38 ตารางวา โฉนดที่ดินเลขที่ 10918
อาณาเขต

ทิศเหนือ จดที่ดินเอกชน
ทิศใต้ จดคลองสาธารณะ
ทิศตะวันออก จดที่เอกชน
ทิศตะวันตก จดบึงสาธารณ
ประวัติ

วัดป่าสัก สมัยก่อนชื่อว่า วัดจำปาศักดิ์ หรือ วัดกุด สร้างเมื่อ พ.ศ. 2421 เดิมตั้งอยู่ทางทิศตะวันออกเฉียงเหนือของที่ตั้งปัจจุบัน แต่เนื่องจากติดที่ดินของชาวบ้านทำให้ไม่สามรถขยายวัดได้ จึงได้ย้ายเสนาสนะมาสร้างขึ้นใหม่ในที่ปัจจุบัน ได้รับพระราชทานวิสุงคามสีมาเมื่อ พ.ศ. 2431
ประวัติ > ศาสนวัตถุ

1.1 พระประธานในอุโบสถ พุทธลักษณะ เป็นพระพุทธรูป ปางมารวิชัย ขนาดพระเพลากว้าง 59 นิ้ว สูง - นิ้ว
1.2 พระประธานในวิหาร พุทธลักษณะ เป็นพระพุทธรูป ปางมารวิชัย ขนาดพระเพลากว้าง 60 นิ้ว สูง - นิ้ว
1.3 พระประธานในศาลาการเปรียญ ปางมารวิชัย ขนาดพระเพลากว้าง 31 นิ้ว สูง 47 นิ้ว
1.4 เจดีย์บรรจุดินที่ได้นำมาจากสังเวชนียสถาน 4 ตำบล ประเทศอินเดีย สร้างในสมัยหลวงพ่อสุข (พ.ศ.2445 - พ.ศ.2447)
นอกจากนี้ยังมี พระพุทธรูปโบราณ  ปางมาวิชัย 1 องค์ ปางห้ามญาติ 1 องค์
ประวัติ > เสนาสนะ

1.1 อุโบสถกว้าง 8 เมตร ยาว 16 เมตร สร้างเมื่อ พ.ศ. - ได้รับพระราชทานวิสุงคามสีมา เมื่อ พ.ศ. 2431 เขตวิสุงคามสีมากว้าง 17 เมตร ยาว 21 เมตร
1.2 กุฏิสงฆ์ กุฏิเจ้าอาวาส (มีหอสวดมนต์อยู่ตรงกลาง) รวมเป็น 1 หลัง เป็นอาคารไม้ชั้นเดียวยกพื้นสูง
1.3 หอสวดมนต์กลางกว้าง 6 เมตร ยาว 15 เมตร สร้างเมื่อ พ.ศ.2476
1.4 ศาลาการเปรียญ 1 หลัง สร้างเมื่อ พ.ศ. - กว้าง 16 เมตร ยาว 28 เมตร เป็นอาคารคอนกรีตเสริมเหล็ก
1.5 ศาลาอเนกประสงค์ กว้าง 8 เมตร ยาว 12 เมตร เป็นอาคารคอนกรีตเสริมเหล็ก
1.6 หอระฆัง 1 หลัง
1.7 ฌาปนสถาน เมรุ สร้างเมื่อ พ.ศ.- กว้าง - เมตร ยาว - เมตร
นอกจากนี้ ยังมี โรงเก็บพัสดุ โรงครัว ซุ้มประตูวัด.
ประวัติ > ที่เกี่ยวข้อง

ภายในวัดนี้มีโรงเรียนระดับประถมศึกษาของทางราชการตั้งอยู่ด้วย
การบริหารและการปกครอง

1.หลวงพ่อสุก พ.ศ.2430 - พ.ศ.2440
2.หลวงพ่อตาก พ.ศ.2440 – พ.ศ.2445
3.หลวงพ่อสุข พ.ศ.2445 – พ.ศ.2447
4.หลวงพ่อตั๋น ปสุโต พ.ศ.2447 – พ.ศ.2452
5.หลวงพ่อจันทร์ พ.ศ.2452 – พ.ศ.2454
6.หลวงพ่อบุญสืบ พ.ศ.2454 – พ.ศ.2466
7.หลวงพ่อวัน พ.ศ.2466 – พ.ศ.2478
8.หลวงพ่อชุ่ม พ.ศ.2478 – พ.ศ.2482
9.หลวงพ่อเรืองเดช พ.ศ.2482 – พ.ศ.2495
10.หลวงพ่อปุ่น พ.ศ.2495 – พ.ศ.2500
11.หลวงพ่อตั๋น สุธมฺโม พ.ศ.2500 – พ.ศ.2534
12.พระอธิการปั๋น อธิปญฺโญ พ.ศ.2534 – พ.ศ.2549
13.พระอธิการสวัสดิ์ สนฺตจิตฺโต พ.ศ.2549 - พ.ศ.2554
14.พระอธิการจักรกฤษ เขมจิตฺโต  พ.ศ.2554 – ปัจจุบัน .
การบริหารและการปกครอง > ลำดับเจ้าอาวาส

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ลำดับการปกครองวัดป่าสัก ต.ดาวเรือง อ.เมืองสระบุรี จ.สระบุรี 
| ลำดับที่ | รายนาม/สมณศักดิ์ | ตำแหน่ง | เริ่มวาระ | สิ้นสุดวาระ | หมายเหตุ |  |
| 1 | หลวงพ่อสุก | เจ้าอาวาส | พ.ศ. 2430 | พ.ศ. 2440 |  |  |
| 2 | หลวงพ่อตาก | เจ้าอาวาส | พ.ศ. 2440 | พ.ศ. 2445 |  |  |
| 3 | หลวงพ่อสุข | เจ้าอาวาส | พ.ศ. 2445 | พ.ศ. 2447 |  |  |
| 4 | หลวงพ่อตั๋น ปสุโต | เจ้าอาวาส | พ.ศ. 2447 | พ.ศ. 2452 |  |  |
| 5 | หลวงพ่อจันทร์ | เจ้าอาวาส | พ.ศ. 2452 | พ.ศ. 2454 |  |  |
| 6 | หลวงพ่อบุญสืบ | เจ้าอาวาส | พ.ศ. 2454]] | พ.ศ. 2466 |  |  |
| 7 | หลวงพ่อวัน | เจ้าอาวาส | พ.ศ. 2466 | พ.ศ. 2478 |  |  |
| 8 | หลวงพ่อชุ่ม | เจ้าอาวาส | พ.ศ.2478 | พ.ศ. 2482 |  |  |
| 9 | หลวงพ่อเรืองเดช | เจ้าอาวาส | พ.ศ.2482]] | พ.ศ.2495]] |  |  |
| 10 | หลวพ่อปุ่น | เจ้าอาวาส | พ.ศ.2495]] | พ.ศ.2500]] |  |  |
| 11 | หลวงพ่อตั๋น สุธมฺโม | เจ้าอาวาส | พ.ศ. 2500 | พ.ศ. 2534 |  |  |
| 12 | พระอธิการปั๋น อธิปญฺโญ | เจ้าอาวาส | พ.ศ.2534 | พ.ศ. 2549 |  |  |
| 13 | พระอธิการสวัสดิ์ สนฺตจิตฺโต | เจ้าอาวาส | พ.ศ.2549 | พ.ศ. 2554 |  |  |
| 1ฺ4 |  พระอธิการจักรกฤษ เขมจิตฺโต | เจ้าอาวาส | พ.ศ.2554 | - | ปัจจุบัน |  |
วัดเขาตลาด

| วัดเขาตลาด |
| --- | --- |

ที่ตั้ง: ตำบลท่าตะเกียบ อำเภอท่าตะเกียบ จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระปลัดสว่าง สุจิตฺโต (ยังรัมย์)
 สถานีย่อยพระพุทธศาสนา
วัดเขาตลาด  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าตะเกียบ อำเภอท่าตะเกียบ จังหวัดฉะเชิงเทรา ที่ดินตั้งวัดมีเนื้อที่ 15 ไร่
วัดเขาตลาดตั้งวัดเมื่อวันที่ 20 มิถุนายน พ.ศ. 2538 โดยมีนายเลียง นาถาดทอง เป็นผู้ขออนุญาตสร้างวัด ได้รับพระราชทานวิสุงคามสีมาเมื่อวันที่ 12 กุมภาพันธ์ พ.ศ. 2545 มีเจ้าอาวาสรูปแรก คือ พระสมาน จนฺทโร และมีพระปลัดสว่าง สุจิตฺโต (ยังรัมย์) เป็นเจ้าอาวาสรูปปัจจุบัน
อาคารเสนาสนะที่สำคัญ ได้แก่ อุโบสถ กว้าง 7 เมตร ยาว 17.5 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก ศาลาการเปรียญกว้าง 14 เมตร ยาว 24 เมตร สร้างเมื่อ พ.ศ. 2529 เป็นอาคารไม้ กุฏิสงฆ์ จำนวน 5 หลัง เป็นอาคารไม้ 2 หลัง ครึ่งตึกครึ่งไม้ 3 หลัง นอกจากนั้นด้านการศึกษาทางวัดยังได้เปิดเป็นโรงเรียนพระปริยัติธรรมแผนกธรรม เปิดมาตั้งแต่ พ.ศ. 2542
วัดเขาถ้ำม้าร้อง

| วัดเขาถ้ำม้าร้อง |
| --- | --- |

ที่ตั้ง: ตำบลพงศ์ประศาสน์ อำเภอบางสะพาน จังหวัดประจวบคีรีขันธ์
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเขาถ้ำม้าร้อง เป็นวัดราษฎร์สังกัดคณะสงฆ์มหานิกาย ตั้งอยู่ในตำบลพงศ์ประศาสน์ อำเภอบางสะพาน จังหวัดประจวบคีรีขันธ์
วัดเขาถ้ำม้าร้องเป็นที่พักสงฆ์มาแต่นานตั้งแต่พระสงฆ์ชาวศรีลังกาและชาวอินเดียได้เดินทางเข้ามาเผยแผ่พุทธศาสนาในประเทศไทยและประเทศพม่า ใช้เป็นที่พักพิง ต่อมาในรัชสมัยพระบาทสมเด็จพระนั่งเกล้าเจ้าอยู่หัว เจ้าพระยาบดินทรเดชา (สิงห์ สิงหเสนี) ได้ออกปราบพวกโจรตามหัวเมืองต่าง ๆ ระหว่าง พ.ศ. 2385– 2387 เจ้าพระยาบดินทร์เดชาได้นำทัพมาพักที่หนองหัดไทย ปรากฏว่าม้าของท่านเจ้าพระยาบดินทร์เดชาได้หายไปแต่หาไม่พบ ได้ยินแต่เสียงม้าร้อง จึงเรียกภูเขานี้ว่า เขาถ้ำม้าร้อง วัดเขาถ้ำม้าร้องตั้งวัดเมื่อ พ.ศ. 2482 ได้รับพระราชทานวิสุงคามสีมาเมื่อ พ.ศ. 2501
ภายในวัดมีถ้ำอยู่หลายคูหา แต่ละห้องมีความงดงามด้วยหินงอกหินย้อย โดยเฉพาะมีหินที่มีรูปร่างลักษณะคล้ายหัวม้า มีบ่อน้ำทิพย์ซึ่งเป็นแหล่งน้ำศักดิ์สิทธิ์ที่ถูกนำไปใช้ในงานพิธีสำคัญต่าง ๆ ในถ้ำมีพระพุทธรูปปางสมาธิเรียงรายตลอดแนวและพระพุทธรูปปางไสยาสน์
สมเด็จพระวรราชินี (เภา)

| สมเด็จพระวรราชินี (เภา) |
| --- | --- |
พระวรราชมารดา
ประสูติ: พ.ศ. 2363
สวรรคต: พ.ศ. 2412 (49 พรรษา) อุดงฦๅไชย กัมพูชาในอารักขาของฝรั่งเศส
คู่อภิเษก: สมเด็จพระหริรักษ์รามมหาอิศราธิบดี
พระราชบุตร: พระบาทสมเด็จพระสีสุวัตถิ์
ราชวงศ์: ตรอซ็อกผแอม (อภิเษกสมรส)
พระบิดา: พระมนตรีธิราช
ศาสนา: พุทธ
สมเด็จพระวรราชินีนาถ (พ.ศ. 2363–2412) พระนามเดิม เภา หรือ เพา เป็นพระเทพีในสมเด็จพระหริรักษ์รามมหาอิศราธิบดี และเป็นพระวรราชมารดาในพระบาทสมเด็จพระสีสุวัตถิ์
พระราชประวัติ

สมเด็จพระวรราชินีนาถ ประสูติเมื่อมะโรงโทศก มีพระนามเดิมว่า เภา หรือ เพา เป็นธิดาของพระมนตรีธิราช เบื้องต้นทรงเข้ารับราชการเป็นบาทบริจาริกาในตำแหน่งพระสนมชั้นแม่นาง ตามเสด็จนักองค์ด้วงเมื่อครั้งประทับอยู่วังเจ้าเขมรในกรุงเทพมหานคร ประสูติกาลพระราชโอรสพระองค์หนึ่งคือ นักองค์ศรีสวัสดิ ประสูติเมื่อปีชวดโทศก
หลังสมเด็จพระหริรักษ์รามมหาอิศราธิบดีขึ้นเสวยราชสมบัติกรุงกัมพูชาแล้ว ทรงตั้งพระนามแก่เจ้านายฝ่ายในและบรรดาศักดิ์บาทบริจาริกาในราชสำนักทั้งหมด ทรงพระกรุณาพระราชทานพระนามแก่นักนางเภา เป็น พระปิโยพระบรมอัจฉราอับศร ในตำแหน่งพระเทพี คู่กับนักนางแป้น ที่ทรงพระกรุณาพระราชทานพระนามว่า พระปิโยพระบรมท้าวธิดา
พระปิโยพระบรมอัจฉราอับศรสวรรคตในปีมะโรงสัมฤทธิศก ตรงกับ พ.ศ. 2412 สิริพระชนมายุ 42 พรรษา หลังพระบาทสมเด็จพระสีสุวัตถิ์ เสวยราชสมบัติกรุงกัมพูชา จึงสถาปนาพระราชชนนีขึ้นเป็นสมเด็จพระวรราชินีนาถย้อนหลัง พระอัฐิถูกบรรจุไว้ภายในพระเจดีย์สมเด็จพระหริรักษ์มหาอิศราธิบดี บนเขาพระราชทรัพย์ อำเภอพญาฦๅ จังหวัดกันดาล เคียงกับพระสวามี และสมเด็จพระวรราชินี (แป้น)
วัดเขาถ้ำ (จังหวัดสุราษฎร์ธานี)

| วัดเขาถ้ำ |
| --- | --- |


ชื่อสามัญ: วัดเขาถ้ำ, วัดสวนสุวรรณโชติการาม
ที่ตั้ง: ตำบลบ้านใต้ อำเภอเกาะพะงัน จังหวัดสุราษฎร์ธานี
ประเภท: วัดราษฎร์
นิกาย: มหานิกาย
เจ้าอาวาส: พระครูสิริทีปรัตน
 สถานีย่อยพระพุทธศาสนา
วัดเขาถ้ำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใต้ อำเภอเกาะพะงัน จังหวัดสุราษฎร์ธานี บนเกาะพะงัน
เดิมทีเป็นเพียงสำนักสงฆ์ ราว พ.ศ. 2503 ภิกขุอีมานูเอล เชอร์แมน ได้มาพำนักที่วัดเขาถ้ำ พร้อมคณะภิกษุไทย พระอาจารย์ประเดิม โกมโล ได้เปิดสอนวิปัสสนากรรมฐานที่วัดเขาถ้ำอยู่ระยะหนึ่ง จนวัดเขาถ้ำตั้งวัดเมื่อวันที่ 5 ตุลาคม พ.ศ. 2537 ได้รับพระราชทานวิสุงคามสีมาเมื่อวันที่ 2 กรกฎาคม พ.ศ. 2551 วัดเขาถ้ำ หรือ วัดสวนสุวรรณโชติการาม เป็นวัดที่มีผู้คนนิยมมานั่งวิปัสสนาทั้งคนไทยและชาวต่างชาติ
สภาพแวดล้อมของวัดมีลักษณะร่มรื่น ภูมิประเทศเป็นภูเขา กุฏิอยู่ด้านล่าง ภายในวัดมีพระพุทธบาทจำลอง และรูปเคารพต่าง ๆ เช่น พระพุทธรูปปางป่าเลไลยก์ และรูปปั้นพระแม่ธรณีบีบมวยผม ด้านบนเนินเป็นมณฑป จุดชมวิวจะอยู่บนเนินหินมองลงมาจะเห็นวิวรอบเกาะพะงัน
วอลเลย์บอลชายเวิลด์คัพ 1995

| รายละเอียด |
| --- | --- |
ประเทศเจ้าภาพ:  ญี่ปุ่น
วันที่: 18 พฤศจิกายน – 2 ธันวาคม
ทีม: 12
ชนะเลิศ:  อิตาลี (สมัยที่ 1st)
← ก่อนหน้าถัดไป →
วอลเลย์บอลชายเวิลด์คัพ 1995 ถูกจัดขึ้นตั้งแต่วันที่ 18 พฤศจิกายน – วันที่ 2 ธันวาคม 1995 ในประเทศญี่ปุ่น โดยทีมที่ชนะทั้งหมด 3 ทีม จะผ่านเข้าสู่การแข่งขันกีฬาโอลิมปิกฤดูร้อน 1996
อันดับการแข่งขัน

|  | ทีม | แต้ม | แมทช์ | ชนะ | แพ้ | แต้มชนะ | แต้มแพ้ | อัตราส่วน | เซ็ทชนะ | เซ็ทแพ้ | อัตราส่วน |
| --- | --- | --- | --- | --- | --- | --- | --- | --- | --- | --- | --- |
| 1. |  อิตาลี | 22 | 11 | 11 | 0 |  |  | 2.039 | 33 | 3 | 11.000 |
| 2. |  เนเธอร์แลนด์ | 20 | 11 | 9 | 2 |  |  | 1.517 | 30 | 7 | 4.286 |
| 3. |  บราซิล | 20 | 11 | 9 | 2 |  |  | 1.737 | 29 | 7 | 4.143 |
| 4. |  สหรัฐ | 19 | 11 | 8 | 3 |  |  | 1.222 | 24 | 9 | 2.666 |
| 5. |  ญี่ปุ่น | 18 | 11 | 7 | 4 |  |  | 1.151 | 21 | 14 | 1.500 |
| 6. |  คิวบา | 18 | 11 | 7 | 4 |  |  | 1.014 | 23 | 18 | 1.277 |
| 7. |  อาร์เจนตินา | 16 | 11 | 5 | 6 |  |  | 0.900 | 17 | 21 | 0.809 |
| 8. |  เกาหลีใต้ | 14 | 11 | 3 | 8 |  |  | 0.865 | 12 | 24 | 0.500 |
| 9. |  แคนาดา | 14 | 11 | 3 | 8 |  |  | 0.731 | 11 | 27 | 0.407 |
| 10. |  จีน | 14 | 11 | 3 | 8 |  |  | 0.768 | 11 | 26 | 0.423 |
| 11. |  อียิปต์ | 12 | 11 | 1 | 10 |  |  | 0.570 | 6 | 30 | 0.200 |
| 12. |  ตูนิเซีย | 11 | 11 | 0 | 11 |  |  | 0.561 | 2 | 33 | 0.061 |
อิตาลี, เนเธอร์แลนด์ และ บราซิล ผ่านการคัดเลือกเข้าแข่งขันโอลิมปิกฤดูร้อน 1996 ใน แอตแลนตา, รัฐจอร์เจีย
วัดเขาตะเครา

| วัดเขาตะเครา |
| --- | --- |

ที่ตั้ง: ตำบลบางครก อำเภอบ้านแหลม จังหวัดเพชรบุรี
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อทอง
 สถานีย่อยพระพุทธศาสนา
วัดเขาตะเครา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางครก อำเภอบ้านแหลม จังหวัดเพชรบุรี
วัดเขาตะเคราเป็นวัดเก่า ยังไม่ปรากฏแน่ชัดว่าสมัยใด แต่มีหลักฐานชัดเจนปรากฏในเพลงยาวหม่อมพิมเสนในสมัยอยุธยา ในนามว่า วัดเขาดิน ความว่า
| 0 | 1 | 2 |
| --- | --- | --- |
| ข้ามท้องสาครชะเลมา |  | ก็ลุถึงปากน้ำบางตะเครา |
| ยิ่งแลเห็นเปล่าเคร้าใจใฝ่หา |  | จรดลตามชลมารคมา |
| หมายตามมณฑปวัดเขาดิน |  | เห็นเหมือนมณฑปวัดศพสวรรค์ |
| ยิ่งร้อนรัญจวนนักหนักถวิน |  | ที่แล่นสูงล้วนฝูงกุมภินฯ |
อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2307 ได้รับพระราชทานวิสุงคามสีมาเมื่อ พ.ศ. 2498 นอกจากนี้ยังปรากฏในนิราศเมืองเพชร (พ.ศ. 2375) ที่กล่าวถึงหลวงพ่อวัดเขาตะเคราหรือหลวงพ่อทอง ความว่า
| 0 | 1 | 2 |
| --- | --- | --- |
| รู่หนึ่งถึงเขาเคราสวาท |  | มีอาวาสวัดวามหาเถร |
| มะพร้าวรอบขอบเขตที่บริเวณ |  | พอจวนเพลพักร้อนผ่อนสำราญ |
| กับหนูพัดจัดธูปเทียนดอกไม้ |  | ขึ้นไปไหว้พระสำฤทธิ์พิษฐาน |
| เขานับถือลือมาแต่บุราณ |  | ใครบนบานพระก็รับช่วยดับร้อนฯ |
สันนิษฐานว่าคำว่า "เขาตะเครา" น่าจะมาจากเจ้าสัวชาวจีนผู้หนึ่งได้สละทรัพย์สร้างเป็นวัดขึ้นโดยให้ลูกน้องคนหนึ่งไม่ปรากฏชื่อคอยควบคุม ซึ่งเป็นชาวจีนเหมือนกัน จีนผู้ควบคุมนี้เขาไว้หนวดเครายาว และวัดตั้งอยู่บริเวณเขา จึงเรียกรวมกันว่า "วัดเขาจีนเครา" ภายหลังเพี้ยนจาก "จีน" มาเป็น "ตา" เพราะง่ายต่อการจำ ภายหลังกร่อนจาก "ตา" เป็น "ตะ" เมื่อสรุปแล้วได้ความตามปัจจุบันว่าเขาตะเครา
สำหรับ หลวงพ่อทอง เป็นพระพุทธรูปปางมารวิชัยสูง 29 นิ้ว หน้าตักกว้าง 21 นิ้ว ที่เชื่อกันว่าเป็นพระพี่พระน้องกับหลวงพ่อโสธร จังหวัดฉะเชิงเทรา หลวงพ่อบ้านแหลม จังหวัดสมุทรสงคราม และบางเรื่องเล่ายังบอกว่าเป็นพระพี่พระน้องกับหลวงพ่อบางพลีใหญ่และหลวงพ่อวัดไร่ขิงหลวงพ่อวัดไร่ขิงที่นครปฐมอีกด้วย
วัดเขาทะโมน

| วัดเขาทะโมน |
| --- | --- |

ชื่อสามัญ: วัดเขาทะโมน, วัดเขาทโมน
ที่ตั้ง: ตำบลท่าเสน อำเภอบ้านลาด จังหวัดเพชรบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเขาทะโมน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเสน อำเภอบ้านลาด จังหวัดเพชรบุรี
วัดเขาทะโมนตั้งอยู่บริเวณเขาทะโมนซึ่งเป็นเขาหินปูนลูกโดด วางตัวอยู่ในแนวตะวันออก-ตะวันตก ในหนังสือสมุดราชบุรี (พ.ศ. 2468) ระบุว่า "เขาทะโมนมีวัดที่เขา 1 วัด มีถ้ำอยู่ 3 ถ้ำ เรียกว่า ถ้ำพระยาแกรก ถ้ำยอด ถ้ำยา และถ้ำอื่น ๆ อีก เมื่อถึงเวลาหน้าเทศกาลมีราษฎรไปนมัสการทุก ๆ ปี" สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2325 ได้รับพระราชทานวิสุงคามสีมาเมื่อ พ.ศ. 2457
อาคารเสนาสนะประกอบด้วยอุโบสถซึ่งมีมานานแล้ว แต่ได้รับการซ่อมแซมปรับปรุงมาโดยตลอด กุฏิเจ้าอาวาส ลักษณะเป็นอาคาร 2 ชั้น ก่ออิฐฉาบปูน ที่ชายคามีไม้แกะสลัก แบบที่เรียกว่าลายขนมปังขิงประดับโดยรอบ ปูชนียวัตถุที่สำคัญ ได้แก่ เศียรพระพุทธรูปขนาดใหญ่ สูงประมาณ 3 เมตร กว้าง 1.5 เมตร ก่อด้วยอิฐฉาบปูน ว่ากันว่าเป็นเศียรของพระพุทธรูปนอน แต่ไม่พบองค์พระมีเพียงเศษอิฐกระจาย พระพุทธรูปปางมารวิชัย ขนาดหน้าตักกว้าง 104 เซนติเมตร ก่ออิฐถือปูนปิดทอง ประดิษฐานอยู่บนฐานบัวปูนปั้น จำนวน 2 องค์ ตั้งคู่กันอยู่ ลักษณะพระพุทธรูปทั้ง 2 องค์พระพุทธรูปปูนปั้นปางสมาธิ ตั้งหันพระพักตร์ไปทางทิศตะวันตก ประดิษฐานอยู่บนฐานชุกชี (อิฐที่ฐานชุกชี หนา 15 เซนติเมตร) และมีเจดีย์ตั้งอยู่ 1 องค์ เป็นเจดีย์ก่ออิฐถือปูน ทรงกลมขนาดเล็ก ส่วนยอดชำรุด
สฟิงซ์ ฟาโรห์

สฟิงซ์ ฟาโรห์ ตัวละครในเซนต์เซย่าภาคเจ้านรกฮาเดส เป็น 1 ใน 108 สเป็คเตอร์
บทบาท

สฟิงซ์ ฟาโรห์ ปรากฏตัวครั้งแรกด้วยการเป็นสเป็คเตอร์เฝ้านรกขุมที่ 2 ที่มีเซอร์เบอรัส สุนัข 3 หัวทำหน้าที่กัดกินเหล่าคนตายอยู่  เมื่อเซย่ากับชุนมาถึง ทั้งคู่พยายามเลี่ยงไม่ให้เซอร์เบอรัสเห็นแต่ก็ไม่พ้น เซย่าถูกเซอร์เบอรัสคาบไปกิน แต่กินไม่ลง เพราะเซย่ายังไม่ตาย ชุนจึงจัดการเซอร์เบอรัสด้วยโซ่  ฟาโรห์จัดการทั้งคู่ด้วยท่าไม้ตาย บาลานซ์ ออฟ เคิร์ส ทำให้เซย่าเห็นภาพลวงตาว่าหัวใจตัวเองถูกล้วงออกมา  แต่แล้วไลร่า ออร์เฟ่ ก็ปรากฏตัวขึ้น โดยบอกว่า ทั้ง 2 เป็นคนของตน ตนจะจัดการเอง ออร์เฟ่จึงทำให้ทั้งคู่สลบและพาไปยังทุ่งดอกไม้ที่ตนเองและยูริทิส หญิงคนรักที่ถูกสาบให้เป็นหินครึ่งตัวอยู่
เมื่อทั้งเซย่าและชุนฟื้นขึ้น เห็นสภาพของยูริทีสก็ตกตะลึง ออร์เฟ่กลับมา เมื่อทั้งคู่ทราบแล้วว่าออร์เฟ่เป็นใคร จึงพยายามได้บอกให้ออร์เฟ่เข้าต่อสู้เพื่อช่วยอาเทน่าด้วย แต่ออร์เฟ่ปฏิเสธ แต่เมื่อเซย่าบอกว่า ขณะนี้อาเทน่าได้บุกเข้ามาในยมโลกเพื่อจัดการฮาเดสด้วยตัวเองแล้ว ออร์เฟ่จึงเปลี่ยนใจ ขณะนั้นฟาโรห์ก็ปรากฏตัวขึ้น  และบอกความจริงว่า แท้จริงแล้วที่ยูริทิสถูกสาบให้เป็นหิน ก็เพราะฝีมือของตนเองที่ใช้กระจกหลอกออร์เฟ่ให้เข้าใจว่าเป็นแสงอาทิตย์  ออร์เฟ่จึงประกาศว่าจะจัดการฟาโรห์ให้ได้
ทั้งคู่ซึ่งมีพิณเป็นอาวุธ จึงได้ดวลกัน ฟาโรห์สามารถทำให้พิณสาย G ของออร์เฟ่ขาดได้  แต่ออร์เฟ่ใช้ฟันกัดแล้วขึงสาย G ขึ้นมาใหม่ ในที่สุดก็สามารถจัดการกับฟาโรห์ได้ด้วยท่าไม้ตาย สตริงเกอร์ น็อคเทิร์น
เซอร์พลีส

ฟาโรห์สวมชุดเซอร์พลีสสฟิงซ์ ซึ่งเป็นสัตว์ประหลาดในทะเลทราย ที่มีหัวเป็นมนุษย์แต่ร่างกายเป็นสิงโต ที่คอยตั้งคำถามแก่ผู้ที่เดินทางผ่านไปมา
วัดสังกระต่าย

| วัดสังกระต่าย |
| --- | --- |


ที่ตั้ง: ตำบลศาลาแดง อำเภอเมืองอ่างทอง จังหวัดอ่างทอง
ประเภท: วัดร้าง
 สถานีย่อยพระพุทธศาสนา
วัดสังกระต่าย เป็นโบราณสถานร้างตั้งอยู่ในตำบลศาลาแดง อำเภอเมืองอ่างทอง จังหวัดอ่างทอง อุโบสถมีอายุกว่า 400 ปี
ประวัติ

วัดสังกระต่าย เดิมชื่อว่า วัดสามกระต่าย แต่ภายหลังได้เรียกเพี้ยนมาเป็น "วัดสังกระต่าย" ผู้สร้างวัดคือ ทวดติ จันทนเสวี เป็นพระมารดาของพระยาหัสกาล เป็นวัดที่มีพระภิกษุสงฆ์มาจำพรรษาอยู่นาน สภาพวัดบริเวณด้านซ้ายเป็นสระน้ำขนาดใหญ่ ซึ่งต่อมาได้ถมดินกลบไปแล้ว ข้างอุโบสถมีกุฏิสร้างเรียงรายอยู่หลายหลัง ต่อมาพระภิกษุสงฆ์เกิดทะเลาะวิวาทกัน จนทำให้ต้องแยกย้ายกันไป ชาวบ้านก็เริ่มเสื่อมศรัทธาไม่เข้ามาทำบุญ พระสงฆ์ไม่มีจำวัดกลายเป็นวัดร้าง ภายหลังที่เป็นวัดร้างร่วมร้อยปี มีการสร้างวัดใหม่ชื่อ วัดไผ่ล้อม ชาวบ้านได้ย้ายกุฏิของวัดสังกะต่ายไปที่วัดไผ่ล้อม  เพื่อให้พระภิกษุสงฆ์ได้ใช้จำวัด ทำให้วัดสังกระต่ายเหลือเพียงอุโบสถร้าง ถูกปกคลุมไปด้วยต้นโพธิ์
แต่เดิมนั้นภายนอุโบสถมีพระพุทธรูป 3 องค์ คือ หลวงพ่อวันดี หลวงพ่อศรี และหลวงพ่อสุข แต่มีสภาพที่โดนตัดเศียรกองไว้กับพื้น จนต้องมีการบูรณะซ่อมแซมต่อเศียรพระไว้กับองค์พระ ส่วนหลวงพ่อแก่น ได้นำเศียรพระที่ถูกตัดมาจากอำเภอวิเศษชัยชาญ มาบูรณะสร้างองค์ใหม่และประดิษฐานไว้ แต่ยังมีชาวบ้านบางส่วนยังมีความเลื่อมใส ศรัทธาในตัววัดถึงแม้จะเป็นวัดร้างก็ตาม ชาวบ้านยังมีการแห่งนาคมาเวียนรอบอุโบสถ ก่อนจะไปแห่นาคไปยังวัดที่จะอุปสมบทอีกที
อุโบสถและต้นโพธิ์

ส่วนที่หลงเหลือมีเพียงอุโบสถแค่ส่วนผนังที่มีต้นโพธิ์ 4 ต้น ขึ้นปกคลุมแล้วยึดผนังอุโบสถเอาไว้ในลักษณะ 4 มุมพอดี อุโบสถมี 3 ห้อง มีพระประธานและพระพุทธรูปอยู่ทั้งสิ้น 4 องค์ ในห้องแรกประดิษฐานหลวงพ่อแก่น ในห้องใหญ่ตรงกลางประดิษฐานหลวงพ่อวันดี หลวงพ่อศรี และหลวงพ่อสุข ในห้องสุดท้ายนั้นเป็นห้องของพ่อปู่ฤาษี ช่องหน้าต่างสามารถมองเข้าไปตรงกับองค์พระพอดี กับผนังที่ถูกอุ้มไว้ด้วยรากของต้นโพธิ์
กระทรวงวัฒนธรรมได้ประกาศขึ้นทะเบียนต้นโพธิ์ล้อมโบสถ์วัดสังกระต่าย เป็นต้นไม้ทรงคุณค่าที่ได้รับการขึ้นทะเบียนและได้ประกาศให้เป็นรุกข มรดกของแผ่นดิน เมื่อ พ.ศ. 2560
สภากรุงเทพมหานคร ชุดที่ 1

| สภากรุงเทพมหานคร ชุดที่ 1 |
| --- | --- |
2516 - 2518
ประเภท
ประเภท: สภาท้องถิ่น เป็นส่วนหนึ่งของกรุงเทพมหานคร (องค์กรปกครองส่วนท้องถิ่น) 
ผู้บริหาร
ประธาน: พระยามไหสวรรย์  16 เมษายน 2516 - 20 มีนาคม 2518 (ถึงแก่กรรม) สนอง ปรัชญนันท์ 21 เมษายน 2518 - 10 สิงหาคม 2518 
สมาชิก: 46 คน
การเลือกตั้ง
ระบบการเลือกตั้ง: การแต่งตั้ง
สภากรุงเทพมหานคร ชุดที่ 1 (16 เมษายน 2516 - 18 สิงหาคม 2518) เป็นสภากรุงเทพมหานครชุดแรก โดยมีที่มาจากการสรรหาแต่งตั้งตามคำสั่งกระทรวงมหาดไทย ที่ 177/2516 ลงวันที่ 5 มีนาคม 2516 โดยเป็นไปตาม ประกาศคณะปฏิวัติ ฉบับที่ 355 โดยจัดให้มีการเลือกตั้งสมาชิกสภากรุงเทพมหานคร โดยอนุโลมให้ในสี่ปีแรก ให้ รัฐมนตรีว่าการกระทรวงมหาดไทย เป็นผู้แต่งตั้ง โดยมีสมาชิกสภาทั้งหมด 46 คน จากเขตปกครองรวม 23 เขต โดยแบ่งสมาชิกสภาออกเป็นสองประเภท คือ สมาชิกสภาแบบผู้แทนเขต และ สมาชิกสภาผู้ทรงคุณวุฒิ
แหล่งข้อมูล

ข้อมูลเลือกตั้ง ส.ว.  ส.ส.  ส.ก.  ส.ข. เก็บถาวร 2012-12-31 ที่ เวย์แบ็กแมชชีน
| ด ค กสภากรุงเทพมหานคร |
| --- | --- |
 1  2  3  4  5  6  7  8  9  10  11  12  13
ลักษ์ 666

| --- | --- |
ประเภท: บริษัทจำกัด
ก่อตั้ง: พ.ศ. 2540
สำนักงานใหญ่: 1529 ลาดพร้าว 94 ถนนศรีวรา (ทาวน์อินทาวน์) แขวงพลับพลา เขตวังทองหลาง กรุงเทพมหานคร 10310
บุคลากรหลัก: วิลลี่ แมคอินทอช-ประธานบริษัท  คัทลียา แมคอินทอช-รองประธานบริษัท  เกียรติศักดิ์ อุดมนาค-กรรมการผู้จัดการบริษัท
ผลิตภัณฑ์: รายการโทรทัศน์ ละครโทรทัศน์ ภาพยนตร์ จัดงานแสดง วิทยุ สื่อสิ่งพิมพ์ และ สถานีโทรทัศน์
บริษัท ลักษ์ 666 จำกัด เป็นบริษัทผู้ผลิตรายการโทรทัศน์ของไทย ก่อตั้งเมื่อในปี พ.ศ. 2540 โดยผู้ก่อตั้งคือ วิลลี่ แมคอินทอช เป็นผู้ควบคุมการผลิตทั้งหมด  ร่วมด้วย คัทลียา แมคอินทอช และ เกียรติศักดิ์ อุดมนาค มีสำนักงานตั้งอยู่ที่ถนนศรีวรา (ทาวน์อินทาวน์)  แขวงพลับพลา เขตวังทองหลาง กรุงเทพมหานคร